દેશમાં આંગળીના વેઢે ગણી શકાય એટલા સક્ષમ, બાહોશ અને મહાન વિચક્ષણ નેતાઓમાંના તેઓ એક હતા. ડો. શ્યામાપ્રસાદ મુખર્જી ૩૩ વર્ષની નાની ઉંમરે અંગ્રેજોનાં શાસનમાં પોતાની મેધાવી તેજસ્વીતાના કારણે કુલપતિ બન્યા હતા અને શિક્ષણક્ષેત્રે અનન્ય પ્રદાન કરી રહ્યા હતા પરંતુ પોતાની કામગીરી વધુ અસરકારક બનાવવા માટે પ્રજાના પ્રતિનિધિ તરીકે ચૂંટાવું જરુરી લાગતાં તેમણે ધારાસભાની ચૂંટણી લડીને સક્રિય રાજકારણમાં પ્રવેશ કર્યો.